b'\n_START_ARTICLE_\nSladkovodna riba\n_START_PARAGRAPH_\nSladkovodne ribe so ribe, ki \xc5\xbeivijo zgolj v sladki vodi - jezerih, ribnikih, rekah in drugih vodnih telesih, v katerih slanost ne presega 0,05\xc2\xa0%. Ker so njihove telesne teko\xc4\x8dine bolj koncentrirane od okoli\xc5\xa1ke vode, imajo vrsto fiziolo\xc5\xa1kih prilagoditev, ki prepre\xc4\x8dujejo razred\xc4\x8devanje po zakonih difuzije, med drugim dobro razvite ledvice za ponovno absorpcijo ionov iz prebavil in nepropustne luske._NEWLINE_Najve\xc4\x8dja sladkovodna riba je evropski som (Siluris glanis), ki dose\xc5\xbee 5 m in 300\xc2\xa0kg, najmanj\xc5\xa1a pa je kristalna cebrica (Danionella translucida), 12\xc2\xa0mm dolga sorodnica rodu Danio (Brachydanio) iz ju\xc5\xbenega Mjanmara, iz pore\xc4\x8dja Sittoung. V Sloveniji je zelo znana sladkovodna riba so\xc5\xa1ka postrv.'